A Bíróság (nyolcadik tanács) 2022. szeptember 15‑i végzése – CNMSE és társai kontra Parlament és Tanács
(C‑749/21. P. sz. ügy)
„Fellebbezés – A Bíróság eljárási szabályzatának 181. cikke – (EU) 2020/1043 rendelet – Aarhusi Egyezmény – A 2. cikk (2) bekezdése első albekezdésének d) pontja és második albekezdése – 1367/2006/EK rendelet – A 2. cikk (1) bekezdésének c) pontja – Megsemmisítés iránti kereset – Az EUMSZ 263. cikk negyedik bekezdése – Olyan szervezet, melynek célja az emberi egészség védelme és a környezetvédelem – A kereshetőségi jog hiánya – Személyében nem érintett személy – A kereset elfogadhatatlansága – Részben nyilvánvalóan elfogadhatatlan és részben nyilvánvalóan megalapozatlan fellebbezés”
1.      Fellebbezés – Jogalapok – Először a fellebbezés keretében felhozott jogalap – Elfogadhatatlanság
(EUMSZ 256. cikk, (1) bekezdés; a Bíróság alapokmánya, 58. cikk, első bekezdés)
(lásd: 19–20. pont)
2.      Környezetvédelem – Aarhusi Egyezmény – Az uniós intézményekre való alkalmazás – A nem kormányzati szervezetek azon lehetősége, hogy a környezetvédelem terén a közigazgatási aktusok belső felülvizsgálatát kérjék – A felülvizsgálat tárgya – A környezetvédelmi jog alapján elfogadott igazgatási aktusok – Fogalom – Az EUMSZ 289. cikk (3) bekezdése szerinti jogalkotási aktus – Kizártság
(EUMSZ 289. cikk, (3) bekezdés; 1367/2006 európai parlamenti és tanácsi rendelet, 2. cikk, (1) bekezdés, c) és g) pont, valamint 10. cikk, (1) bekezdés és 12. cikk, (1) bekezdés)
(lásd: 24–26. pont)
3.      Alapvető jogok – A hatékony bírói jogvédelemhez való jog – Az uniós jogi aktusok jogszerűségének felülvizsgálata – Módozatok – E jognak a megtámadott aktus jogi természetétől függően az uniós bíróság vagy a nemzeti bíróságok általi védelme – A megsemmisítés iránti kereset vagy az érvényesség elbírálása érdekében történő előzetes döntéshozatalra utalás igénybevételének lehetősége
(EUSZ 6. cikk, (1) és (3) bekezdés; EUMSZ 263. cikk, (4) bekezdés és EUMSZ 267. cikk; az Európai Unió Alapjogi Chartája, 47. cikk és 52. cikk, (7) bekezdés)
(lásd: 31., 32., 34–37. pont)
4.      Megsemmisítés iránti kereset – Természetes vagy jogi személyek – Őket közvetlenül és személyükben érintő jogi aktusok – 2020/1043 rendelet – Géntechnológiával módosított szervezeteket tartalmazó, emberi felhasználásra szánt gyógyszerekkel végzett klinikai vizsgálatok – A SARS‑CoV‑2 koronavírus‑betegség (Covid19) kezelése vagy megelőzése – Olyan szervezetek keresete, melyek tevékenységi körébe az emberi egészség védelme és a környezetvédelem tartozik – A felperesek személyükben való érintettségének hiánya – Elfogadhatatlanság
(EUMSZ 263. cikk, negyedik bekezdés; 2020/1043 európai parlamenti és tanácsi rendelet)
(lásd: 39–43. pont)
Rendelkező rész
1)
A Bíróság a fellebbezést részben mint nyilvánvalóan elfogadhatalant, részben pedig mint nyilvánvalóan megalapozatlant elutasítja.
2)
A Coordination nationale médicale santé – environnement (CNMSE), a European Forum for Vaccine Vigilance (EFVV), a Children’s Health Defense Europe (CHD Europe), a Ligue nationale pour la liberté des vaccinations és a Terra Sos‑tenible maguk viselik saját költségeiket.